b'\n_START_ARTICLE_\nNatur- og Milj\xc3\xb8klagen\xc3\xa6vnet\n_START_PARAGRAPH_\nNatur- og Milj\xc3\xb8klagen\xc3\xa6vnet var den centrale klageinstans p\xc3\xa5 hele natur-, plan- og milj\xc3\xb8omr\xc3\xa5det i Danmark. N\xc3\xa6vnet var sammensat af sagkyndige, folketingsmedlemmer og personer udpeget af h\xc3\xb8jesteret. Det blev 1. januar 2017 sammenlagt med de \xc3\xb8vrige klagen\xc3\xa6vn under Milj\xc3\xb8- og F\xc3\xb8devareministeriet til Milj\xc3\xb8- og F\xc3\xb8devareklagen\xc3\xa6vnet._NEWLINE_Den daglige virksomhed varetoges af et sekretariat der er organiseret i en screeningsenhed og fire sagsbehandlende kontorer omhandlende planomr\xc3\xa5det, milj\xc3\xb8omr\xc3\xa5det, naturomr\xc3\xa5det og vandomr\xc3\xa5det; Der ud over var der et udviklings- og sekretariatskontor. Ud over klagesagsbehandling formidlede Natur- og Milj\xc3\xb8klagen\xc3\xa6vnet informationer om deres afg\xc3\xb8relser.'